Parco Querini el xe uno dei prinsipai pulmuni virdi de ła sità de Vicensa. Situà in tel sentro storego, el xe caraterixà da łarghe estension de pra, dełimità da on łargo boscheto de piante e el ga on'estension de 121.251 metri cuadrati. Parco Querini el xe cołocà in tel setor nord-orientałe del sentro storego, circondà da do łati da łe sponde del Bacajon e dal so afluente Asticheło, e par el terso łato da łe maxiere venesiane, drio el prexente vial Rodolfi. Da de drio de pałaso Querini parte on maestoxo vial alberà, che łe fianchejà da statue de sojeto clasego, pasa łongitudina el parco, fin a rivar al stagno che sirconda l'ixołoto , sormontà da on tenpieto. El tenpieto monoptero, costuio in stiłe cłasego da Antonio Piovene in tel 1820, presenta cołone ioneghe pa tener su ła cupoła. Ai pie del tenpieto resenti łauri de restruturasion i ga meso in łuxe na antiga jasara , che venia doprà pa conservare el jaso che se formava al'interno del stagno, par rinfrescar el cibo e bevande inte ła beła stajon. De drio el stagno, dal łato cotrario del parco rispeto a pałaso Querini, xe cołocà sère, oxelière e l'abside de ła cexa de Santa Maria de Araceli. Se va rento pa cuatro entrade: endrada "Rodolfi", da na resente pasarea pedonałe cołegà diretamente co l'ospedałe, l'entrada Araceli, e da na picoła entrada "Porta Papa". Ł'orixinaria entrada da pałaso Querini , xe sarà, cosita come el primo trato de viał risciando l'interità storega del parco e, in parte, ła stabiłità vixiva. El parco el xe meta jornałiera de jente de tute łe età e dei praticanti de jogging e de sport in xenere . De istà vien fato manifestasion sportive e muxicai. Oltre che de specie vegetai, el xe sioro de fauna selvadega e domestega . El parco el ciapa nome dal pałaso visin - in contà San Marco - na residensa nobiłiare de ła fameja Capra, dopo conprà da ła fameja Querini. In tei Libri d'Estimo del 1563-64 se lexe che Antonio Capra posedea na casa . Questo se vede inte ła "Pianta Angełica" del 1580 dove inte sto posto xe desegnà piantagion de morari, doprà inte sto pariodo pa l'ałevamento dei bachi de seda e de na costusion ciamà , che vegnea fabricà i ciodi, o mejo pòlixi doprà pa stendere i pani che venea fołà inte l'acua de l'Asticheło. Ła situasion non ła ga ciapà sostansiai canbiamiti e el tereno el xe resta prevałentemente agricoło fin al prinsipio del XVIII secolo: inte ła "Mappa d'Aviso" del comun de Vicensa se riferise inte el posto dei Capra che ghe jera Dopo ła morte de Silvio Capra, inte el 1811 el fioło Antonio, nodaro e asesore de Vicensa, conprò dal comune l'ex monastero de łe clasise de Aracelie poco dopo, inte el 1813 e inte el 1828 conprò nantra desina de canpi vsin. Inte ła "Mapa Napoleonica" del 1813 el monastero xe spario e al so posto xe indicà on broło, on jardin, de łe sère, segnałe del fato chel novo paron intendea słargare el jardin e el parco. Inte ła "Carta di Vicenza del Crivellari" del 1821 se vede on łungo viałe che porta a na cołineta sircołare sovrastà da on tenpieto tondo e sircondà de acua, che dopo va inte on canałe che el scarica a sud del Bacajon, fora del muro de recinto. Dopo ła morte de Antonio ła proprietà xe pasà ai fradei e parenti e in tel 1860 xe sta conprà da Ermengarda Amelia Dalle Ore, dopo cedù in eredità ad Amelia Grimaldi e Giulia Rezzara. Intel 1953 ste siore łe gà proposto on projeto de costusion intel posto che el xe sta sbocià da ła Soprintendenza dei Beni Anbientali.